بال بھارتی

بال بھارتی بھارت کے صوبہ مہاراشٹر میں درسی کتابوں کی تیاری اور نصاب تعلیم کی تحقیق کا ایک سرکاری ادارہ ہے جو صوبہ مہاراشٹر کے شہر پونہ میں واقع ہے۔

تاریخ 
حکومت مہارشٹر نے 27 جنوری 1967ء میں کوٹھاری کمیشن کی سفارشوں کے تحت یہ ادارہ قائم کیا۔ اس ادارے کے قیام کا مقصد یہ تھا کہ پہلی جماعت سے آٹھویں جماعت تک پڑھائی جانے والی درسی کتابوں کا معیار بلند کیا جا سکے اور عوام کے لیے ان کتابوں کو مناسب قیمتوں پر مہیا کیا جائے۔ بال بھارتی ایک خود مختار ادارہ ہے جسے پبلک ٹرسٹ ایکٹ 1950ء اور سوسائیٹیز رجسٹریشن ایکٹ 1860ء کے تحت قائم کیا گیا ہے۔

ادارتی عملہ 
ادارتی عملہ میں حسب ذیل ارکان موجود ہیں : 
 وجے واد
 گجانن چاولن 
 ایچ جے نرلاوار 
 راجیو ٹمبے 
 دلپ پھلٹانکر
 شری کانت چوگلے
 مادھو راج گرو

آن لائن فراہمی 
بسا اوقات تعلیمی سال شروع ہو جانے کے بعد بھی طلبہ کو اسکولوں سے درسی کتابیں نہیں مل پاتیں، چنانچہ بال بھارتی نے اپنی درسی کتابوں کے نسخے اپنی ویب سائٹ پر رکھے ہیں جہاں انہیں بآسانی حاصل کیا جا سکتا ہے۔ پہلی تا آٹھویں جماعت تک درسی کتابیں بال بھارتی کی ویب سائٹ پر دستیاب ہیں۔ اس وقت آٹھ زبانوں — اردو، مراٹھی، انگریزی، ہندی، کنڑ، تیلگو، سندھی اور گجراتی میں یہ کتابیں دستیاب ہیں۔ نیز صوبہ مہاراشٹر کے ہر ضلع کے لیے تیسری جماعت کے جغرافیہ میں میرا ضلع نامی 35 کتابیں بھی مہیا کی گئی ہیں۔

حوالہ جات

بیرونی روابط 
 بال بھارتی کی دفتری ویب سائٹ

بھارت کے ناشرین کتب
پونہ میں واقع تنظیمیں
مہاراشٹر کی ریاستی ایجنسیاں
مہاراشٹر میں تعلیم
1967ء میں قائم ہونے والے حکومتی شعبے
Articles using infobox university